open-index/open-wikipedia-markdown huggingface dataset:
מיס סלואן

**מיס סלואן** (באנגלית: **Miss Sloane**) הוא סרט מותחן פוליטי משנת 2016 שבוים על ידי ג'ון מאדן ונכתב על ידי ג'ונתן פררה. בסרט מככבים ג'סיקה צ'סטיין, מארק סטרונג, גוגו אמבתה-רו, מייקל סטולברג, אליסון פיל, דגלאס סמית, ג'ייק לייסי, ג'ון לית'גו וסם ווטרסטון.

הצגת הבכורה העולמית של הסרט נערכה ב-11 בנובמבר 2016 במכון הסרטים האמריקאי, והופץ בארצות הברית ב-25 בנובמבר על ידי חברת "EuropaCorp", לפני שהוצג בשאר העולם ב-9 בדצמבר. הוא עלה לאקרנים בצרפת ב-8 במרץ 2017 ובישראל ב-22 בדצמבר 2016. הסרט הרוויח 9 מיליון דולר אמריקני ברחבי העולם כאשר לו תקציב בן 13 מיליון דולר, ונחשב לכישלון בקופות. הוא קיבל ביקורות חיוביות באופן כללי. ג'סיקה צ'סטיין הייתה מועמדת לפרס גלובוס הזהב לשחקנית הטובה ביותר (סרט דרמה) על תפקידה בסרט זה.

## עלילה
אליזבת מדלן "ליז" סלואן (ג'סיקה צ'סטיין) היא שתדלנית צמאת דם ואכזרית, אשר הוזמנה לשימוע בקונגרס בראשות הסנאטור רונלד ספרלינג (ג'ון לית'גו) כדי לברר האם הפרה את כללי האתיקה של הסנאט של ארצות הברית עת שעבדה בוושינגטון די. סי. מטעם חברת השדלנות "קול קרביץ & ווטרמן".

שלושה חודשים ושבוע קודם לכן, אל החברה של סלואן ניגש נשיא שדולת הנשק בוב סנפורד (צ'אק שאמטה) בבקשה שיעזרו להפיל את הצעת החוק היטון-האריס להרחבת בדיקות הרקע על רכישות כלי נשק, תוך מיקוד הקמפיין נגד הצעת החוק בקהל הבוחרים הנשי. סלואן לועגת לסנפורד, ועד מהרה עוזבת את "קול קרביץ" אל חברתו של רודולפו שמידט (מארק סטרונג), בעל החברה היריבה של "קול קרביץ", אשר מנסה להעביר את הצעת החוק.

בחברת "פיטרסון וויאט", סלואן מתיידדת עם אזמה מנוצ'ריין (גוגו אמבתה-רו) ובוחרת בה לנהל את רוב הופעות התקשורת של המשרד, והן מתחילות להתקדם משמעותית בקבלת קולות עבור הצעת החוק. במהלך עימות טלוויזיוני בין סלואן לאחד ממתחריה, חושפת סלואן בפומבי כי אזמה ניצולת אירוע ירי בבית ספר תיכון על אף שהבטיחה לא לעשות זאת. מאוחר יותר, אזמה נשבת באיומי אקדח בזמן שהיא עוזבת את משרדה, אך התוקף שלה נורה למוות על ידי אזרח אחר שנשא כחוק אקדח. מתנגדי היטון-האריס מנצלים אירוע זה, שגורם להצעת חוק לאבד תמיכה בסנאט.

הנרטיב חוזר לשימוע בקונגרס. הסנאטור ספרלינג מציג טופס בקשה לאישור נסיעה לחו"ל עבור סנאטור פלוני. הבקשה הוגשה על ידי מוסד ללא כוונת רווח, אך נכתב בכתב ידה של סלואן, דבר המצביע על כך שהיא מילאה תפקיד בלתי חוקי בהסדרת הנסיעות.

בהצהרה הסופית בדיון, סלואן מודה שהיא ציפתה שמתנגדיה עלולים לתקוף אותה באופן אישי במידה וחברת "פיטרסון וויאט" תקדם את הצעת החוק. היא חושפת שחיתויות של הסנאטור ספרלינג ובכירי חברת "קול קרביץ" ובכך מפוצצת את השימוע.

עשרה חודשים מאוחר יותר, פרקליטה של סלואן מבקר אותה במתקן כליאה פדרלי ומספר לה שהצעת החוק עברה אך הקריירה שלה הגיעה לתומה. לאחר שיחה בין השניים מתגלה כי סלואן הקריבה את עצמה כדי להגן על הצוות שלה.

## קישורים חיצוניים

## הערות שוליים

קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי 2016
יחסי בוסניה והרצגובינה – צרפת

**יחסי בוסניה והרצגובינה–צרפת** הם היחסים הדיפלומטיים הרשמיים שבין **[[בוסניה והרצגובינה]]** לבין **[[צרפת|הרפובליקה הצרפתית]]**.

## היסטוריה
הדיאלוג הפוליטי-מדיני בין צרפת לבוסניה והרצגובינה החל עם עצמאותה של המדינה ומעולם לא פסק, אפילו בשנות מלחמות יוגוסלביה. במהלך מלחמת בוסניה (1992–1995), צרפת עשתה מאמצים פוליטיים, דיפלומטיים וצבאיים חזקים (כוחות האו"ם, כוח הגנה של האו"ם) כדי לשמור על השלום באזור. טיוטת הסכם דייטון ששמה קץ לסכסוך אושרה בדייטון, אוהיו, ארצות הברית וההסכם עצמו נחתם בפריז ב-14 בדצמבר 1995.

מעורבותה של צרפת בהלך הרוח במדינה נמשכה גם במהלך שנות השיקום, לרבות באמצעות השתתפותה במשימות של שמירת שלום (כוח האכיפה, כוח הייצוב, EUFOR Althea). למרות שהנוכחות הצבאית של צרפת הגיעה לסיומה, היא ממשיכה לקחת חלק במועצת יישום השלום (PIC), גוף הדרכה פוליטי במטרה לשמור על השלום באזור.

## ייצוג
* בוסניה והרצגובינה מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה.
* צרפת מיוצגת בבוסניה והרצגובינה בדרג השגרירות באמצעות שגרירות רשמית שהיא מחזיקה בסרייבו, בירת המדינה.

## קישורים חיצוניים

* France and Bosnia-Herzegovina, משרד החוץ הצרפתי.

## הערות שוליים

קטגוריה:ערכים ללא קטגוריות פיזיות - יחסי חוץ
TV3 (נורווגיה)

**TV3 נורווגיה** הוא ערוץ טלוויזיה מסחרי, הנמצא בבעלות Modern Times Group, קבוצת תקשורת שוודית. הערוץ מיועד לקהל הצופים בנורווגיה, ומקורו בערוץ טלוויזיה השוודי-נורווגי משותף מתחילת שנות ה-90.

## היסטוריה
שלא כמו המתחרים העיקריים שלו, TV2, NRK ו-TVNorge, הערוץ אינו משודר מנורווגיה אלא מהממלכה המאוחדת, וזאת על אף שהערוץ מכוון לצופים בנורווגיה. עקב העובדה כי הוא משודר מחוץ למדינה, הערוץ פטור מחוקי הפרסומות של נורווגיה, שנחשבים קפדניים ביותר וכוללים איסור על שידור פרסומות המיועדות לילדים או קטיעת תוכניות למטרת פרסומות ("ברייקים"). כמו כן, בניגוד לערוצים העיקריים, הערוץ לא היה זמין במערך הערוצים האנלוגי הקרקעי במדינה, וניתן היה לקלוט את הערוץ רק באמצעות צלחת לווין או כבלים. עם זאת, מאז השקת מערך השידורים הדיגיטלי באוקטובר 2007, הפכו שידורי הערוץ לזמינים באופן חופשי.

ב-3 באוגוסט 2009 השיק הערוץ חזות חדשה וסמליל חדש ובהם בולט הצבע סגול. על אף שהזהות החדשה קיימת גם בערוצים המקבילים בדנמרק והונגריה, TV3 בנורווגיה היה הראשון שהכניס לשימוש את האריזה החדשה.
ממוזער|הסמליל הישן של הערוץ בין השנים 2009-2011
ב-1 באוגוסט 2011 החליף הערוץ את האריזה שלו באריזה אחרת, ובה שימוש ניכר בצבע צהוב. ביתר המדינות קיימת עדיין החזות הישנה.

## ראו גם
* TV3 (שוודיה)
* TV3 (דנמרק)
* TV3 (אסטוניה)
* Viasat

## קישורים חיצוניים

* 

קטגוריה:ערוצי טלוויזיה נורווגיים
פורביס אורקה

**פורביס אורקה** (באנגלית: **Purvis Eureka**) היא מכונית ספורט, 2 מושבים, בעלת מרכב פיברגלאס, אשר יוצרה על ידי חברת "Purvis Cars " האוסטרלית בין השנים 1974–1991.

סך הכול יוצרו 683 יחידות.

## פורביס אורקה

דגם ה"פורביס אורקה" הוצג לראשונה בתערוכת המכוניות הבנלאומיות במלבורן, בשנת 1974.

מיקום חברת "Purvis Eureka" היה בויקטוריה בעיר דנדנבורג.

בנוסף לייצור הדגם באוסטרליה, משנת 1977 הורכב דגם ה"פורביס אורקה" בניו זילנד.

בדגם הותקנה "חופה"  בודדת לכניסת ויציאת נוסעים.

## דגמי "פורביס אורקה"
* Purvis Eureka Sports (בין השנים 1974-1975)
* Purvis Eureka PL30 (בין השנים 1975-1976)
* Purvis Eureka F4 (בין השנים 1976-1990)
## תמונות

קובץ:Purvis.JPG | פורביס אורקה
קובץ:1981 Purvis Eureka F4 (26948739064).jpg | פורביס אורקה שנת 1981
קובץ:1981 Purvis Eureka F4 (27281358040).jpg | פורביס אורקה שנת 1981
קובץ:1981 Purvis Eureka F4 (27523892026).jpg | פורביס אורקה שנת 1981
קובץ:Eureka1.jpg | פורביס אורקה 
קובץ:Eureka.jpg | פורביס אורקה 
קובץ:Purvis Eureka F4 (15287248534).jpg | פורביס אורקה 
קובץ:1978 Purvis Eureka Formula 4.jpg | פורביס אורקה, שנת 1978 


## לקריאה נוספת
* פורביס אורקה (purviseurekacarclub)
* פורביס אורקה (eurekacarclub)

## קישורים חיצוניים

* פורביס אורקה (5:24 דקות), יו-טיוב
* פורביס אורקה (5:06 דקות), יו-טיוב
* פורביס אורקה (1:08 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות עשויות פיברגלס
קטגוריה:דגמי מכוניות שהושקו ב-1974
קטגוריה:כלי רכב המיוצרים באוסטרליה
Up! Tour

**Up! Tour** הוא סיבוב ההופעות השני של הזמרת שאניה טוויין בנועד על מנת לקדם את אלבומה הרביעי Up!. במהלך סיבוב ההופעות הופיעה באירופה וצפון אמריקה. סיבוב ההופעות גרף 87 מיליון דולר מ-96 יעדים על פי מגזין בילבורד. סיבוב ההופעות כלל בסך הכול 113 הופעות אשר נמשכו בין 25 בספטמבר 2003 ל-10 ביולי 2004.

## הופעות חימום
*אמפרסון דרייב (בצפון אמריקה)
*ג'יימס אוטו (בצפון אמריקה)
*ביורן אגיין (אירופה)

## רשימת השירים
### צפון אמריקה
#### 2003
#""
#""
#"Honey, I'm Home"
#"C'est la vie"
#"Forever and for Always"
#"" *
#"She's Not Just a Pretty Face"
#""
#"When You Kiss Me" *
#"Love Gets Me Every Time"
#""
#"From This Moment On" *
#"No One Needs to Know" *
#"" *
#""
#"That Don't Impress Me Much"
#"!What A Way To Wanna Be"
#מחרוזת:
#*"When"
#*"You Win My Love"
#*"Come on Over"
#*""
#""
#"" *
#""
#""
;הדרן
#"You're Still the One"
#"Any Man of Mine"
#""

#### 2004
#""
#""
#"Honey, I'm Home"
#""
#""
#"Forever and for Always"
#"She's Not Just a Pretty Face"
#"" *
#מחרוזת:
#*"When"
#*"You Win My Love"
#*"Come on Over"
#*""
#""
#"That Don't Impress Me Much"
#""
#"" *
#"You're Still the One"
#""
;הדרן
#"Any Man of Mine"
#""
*שירים אשר מסומנים ב-* הם שירים אשר בוצעו בתאריכים נבחרים.

### אירופה
#""
#""
#"Honey, I'm Home
#"C'est la vie"
#"She's Not Just a Pretty Face"
#""
#"When You Kiss Me"
#""
#"Forever and for Always"
#""
#""
#מחרוזת:
#*"When"
#*"You Win My Love"
#*"Come on Over"
#*""
#""
#""
#"That Don't Impress Me Much"
#""
#""
#""
;הדרן
#"You're Still the One"
#"Any Man of Mine"
#""

קטגוריה:סיבובי הופעות מ-2003
קטגוריה:סיבובי הופעות מ-2004
קטגוריה:סיבובי הופעות של שאניה טוויין
TV3 (שוודיה)

**TV3 שוודיה** הוא ערוץ טלוויזיה מסחרי בבעלות חברת Viasat, שנמצאת בבעלות Modern Times Group, קבוצת מדיה שוודית. הערוץ מיועד לקהל הצופים בשוודיה. הערוץ נוסד ב-31 בדצמבר 1987 כערוץ כלל סקנדינבי, אך במהרה נוצר ערוץ ייעודי לדנמרק, ובתחילת שנות ה-90 פוצל הערוץ לערוצים שוודי ונורווגי. בעת הקמת הערוץ היו קיימים רק שני ערוצי טלוויזיה שוודיים בבעלות ציבורית ששודרו באופן חופשי. כיום קיימים שישה ערוצים בשידור חופשי, אך לא TV3.

## היסטוריה
לאחר הבחירות הכלליות בשוודיה והקמתה של קואליציה מהצד הימני נצפה כי המונופול של הטלוויזיה הציבורית, SVT, על שידורים קרקעיים יישבר באמצעות הכנסת ערוץ TV3 למערך. אם זאת, הממשלה העדיפה הקמת ערוץ חדש, TV4, ו-TV3 לא נוסף לשידורים עד שהמערך הועבר לשידור דיגיטלי בשנים 2004-2007. הסיבה להחלטה לפיה הערוץ לא ישדר בטלוויזיה הקרקעית לא הוסברה מעולם על ידי המדינה, אם כי ההשערות באותה העת היו כי הערוץ תכנן לשדר מגטבורג במקום עיר הבירה סטוקהולם. ל-MTG ניתנו מספר פעמים רישיונות לשידור שידור קרקעיים אנלוגיים, אך הם נדחו לאחר הבחירות ב-1994, כאשר שבו הסוציאל-דמוקרטים לשלטון. עקב הדחיות הידרדרו נתוני הצפייה של הערוץ, הוא החל להפיק סדרות באיכויות ירודות והחל לשדר תוכניות יותר קצרות.

בשנת 2009 הערוץ החל לשדר את התוכנית "Svenska Hollywoodfruar" בה השתתפו מריה מונטזמי ואנה אנקה ועד מהרה התוכנית הפכה ללהיט הכי גדול של הערוץ עם מעל ל-מיליון צופים בכל ערב.

הערוץ היה אחד מהערוצים הראשונים ששודרו באמצעות הלווין אסטרה A1. במספר ערים בשוודיה הוא היה זמין באמצעות הכבלים. כיום הערוץ זמין דרך הלוויין (DVB-S2) באמצעות MTG. ב-Canal Digital, השידור הארצי (DVB-T2) והכבלים (אנלוגי, DVB-C). על אף היותו ערוץ עם הפסקות פרסומות בכל תוכנית, הערוץ נטול חדשות ושידורים חיים ואינו מפיק תוכן בעצמו. הערוץ זמין בתשלום נמוך מאוד, והוא לרוב כולל עמו עוד 15 ערוצי טלוויזיה שונים.

במקור שודרו בערוץ תוכניות תעודה וחדשות (במקור 20 דקות, לאחר מכן במשך 3 דקות בלבד), מציאות, משחקים, תוכניות בוקר לילדים ותוכן ממומן. בשנת 2016 הוא הפך לערוץ טלוויזיה העוסק בבידור בלבד, לאחר שהחליט להסיר את כל תוכניות האקטואליה השונות שלו. אחרי התפתחות התחרות, סרטים קנויים, סדרות (ובייחוד סדרות אמריקאיות) הן כל מה שמציע הערוץ בשידוריו. חלק מהתוכניות שרכש הערוץ הן משפחת סימפסון, NCIS, האומנת, עשבים שוטים, מכושפות והשם שלי הוא ארל. נכון ל-2014 עמדו נתוני הצפייה (רייטינג) הממוצעים של הערוץ על 7.2%.

לאחר שימוש ב-3 סמלילים המוקפים בעיגול מאז תחילת שידורי הערוץ, ב-7 בספטמבר 2009 שינה הערוץ לסמליל המורכב מהספרה 3 וממקף תחתיה. הגרסה המחודשת כוללת כמה התאמות במטרה ולמקד את קהל הצופים של הערוץ. כמו כן, מטרת השינויים הייתה להפוך את ערוצי MTG הכוללים גם את TV6 ו-TV8 לפופולריים יותר בקרב קבוצת הגיל 15-49.

## ספורט
הערוץ העביר בעבר אירועי ספורט מרכזיים. ביניהם:
* הוקי קרח: אליפות העולם השנתית, ששודרה בערוץ מאז 1989 במשך 20 שנה.
* כדורגל: הערוץ העביר את הליגה השוודית, הליגה האירופית, המונדיאל, ליגת האלופות ועוד.
* גולף: כמה מאליפויות הגולף.
* טניס: אליפות וימבלדון, גראנד סלאם.

## סמלילים

קובץ:TV3 Viasat.svg|סמלילו של הערוץ בין השנים 2000-2009
קובץ:TV3 Sweden 2009.svg|הסמליל של הערוץ מאז 2009


## ראו גם
* TV3 (נורווגיה)
* TV3 (דנמרק)
* TV3 (אסטוניה)
* Viasat

## קישורים חיצוניים

* 
## הערות שוליים

קטגוריה:ערוצי טלוויזיה שוודיים
גביע הפדרציה 1984

**[[גביע הפדרציה]] 1984** הייתה התחרות ה-22 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הספורט בסאו פאולו. התחרות נערכה בחסות של NEC. 

התחרות החלה ב-15 ביולי בהשתתפות 36 נבחרות והסתיימה ב-22 ביולי 1984.

נבחרת צ'כוסלובקיה ניצחה במשחק הגמר את נבחרת גרמניה המערבית וזכתה בגביע בפעם השלישית בתולדות הנבחרת.

## מהלך התחרות

### משחק הגמר

## ישראל בתחרות
בנבחרת  השתתפו רכפת בניימיני, שגית דורון ואורלי ביאלוסטוצקי. בסיבוב הראשון הן נפגשו עם  והפסידו 0:3.

## קישורים חיצוניים
*  נתוני משחק הגמר

קטגוריה:תחרויות טניס ב-1984
קטגוריה:גביע הפדרציה
קטגוריה:סאו פאולו: ספורט
קטגוריה:תחרויות טניס בברזיל
סוראיה סאנס דה סנטה מריה

**מריה סוראיה סאנס דה סנטה-מריה אנטון** (בספרדית: **Soraya Sáenz de Santamaría**, נולדה ב-10 ביוני 1971) היא פוליטיקאית ספרדית שכיהנה כסגנית ראש ממשלת ספרד החל מ-2011 ומנובמבר 2016 כמנהלת מחוז קטלוניה בספרד.

היא נבחרה לראשונה לפרלמנט הספרדי ב-2004 מטעם מחוז מדריד והמפלגה העממית השמרנית. ב-2011 נבחרה לממשלה וכיהנה בין השאר כשרת הבריאות וכדוברת הממשלה. הייתה ידועה במעורבותה בפתרון משברים, ולכן בהמשך לכהונתה כשרת הניהול האזורי, ולאחר ההכרזה על עצמאות קטלוניה (ובעקבות הדחת קרלס פוג'דמון) מונתה על ידי ראש הממשלה רחוי לתפקיד מושלת חבל קטלוניה בפועל. ב-2018 החליטה לפרוש מהפוליטיקה, לחזור לפרקטיקה כעורכת דין ולחיי משפחה שקטים

## קישורים חיצוניים

## הערות שוליים

קטגוריה:פוליטיקאים ספרדים
קטגוריה:פוליטיקאיות ספרדיות
קטגוריה:ז'נרליטט דה קטלוניה
קטגוריה:ספרדיות שנולדו ב-1971
קטגוריה:ספרדים שנולדו ב-1971
ג'פניקה

**ג'פניקה** היא רשת ישראלית למסעדות אסייתיות.

לפי אתר המסעדה, ג'פניקה היא רשת המסעדות הגדולה בישראל עם כ-40+ סניפים.

## היסטוריה
הרשת הוקמה בשנת 2004 על ידי אבי ליאני, ובהמשך הצטרף אליו כשותף חברו שחר אנושי. הסניף הראשון הוקם ברחוב דיזנגוף בתל אביב פינת גורדון.

בשנת 2015 הוערך מחזור ההכנסות של הרשת בכ-250 מיליון שקלים בשנה. כ-30% מההכנסות נובע משירות המשלוחים של הרשת.

הרשת נמכרה תמורת 50 מיליון ש"ח ב-2015 לברק אברמוב שהיה זכיין בעשרה סניפי ג'פניקה, וכיום הבעלים של קבוצת לאונדרה, המחזיקה גם ברשת המסעדות קינג ג'ורג', וברשת המסעדות ציפורה אקספרס, רשת היוגורטויות יוגו ורשת דוכני וחנויות הממתקים פינקי.

בשנת 2016 פתחה הרשת סניף ראשון מחוץ לישראל בבודפשט, הונגריה.

באוגוסט 2018 חתמה הרשת על מתן חסות לליגת העל בכדורגל והליגה נקראה "ליגת ג'פניקה" למשך עונת המשחקים 2018/2019. בסוף 2018 הודיעה הרשת על כוונתה להסיר פירות ים מהתפריט עקב חוסר כדאיות כלכלית.

ברקע מגפת הקורונה בישראל, השיקה הרשת באוקטובר 2020 בהשקעה של שני מיליון ש"ח את JAPANIKA QUICK.
נכון לשנת 2024 מונה הרשת 40 סניפים בישראל.

## קישורים חיצוניים

* 
* 

## הערות שוליים

קטגוריה:ישראל: מסעדות
קטגוריה:המטבח האסייתי
Shania: Still the One

**Shania: Still the One** הוא רצף הופעות של הזמרת שאניה טוויין (המכונה "רסידנסי") במהלכה הופיעה בסדרה של הופעות באולם הידוע The Colosseum at Caesars Palace שבנבדה לאס וגאס בו אמנים שונים נוטים להופיע שם בתקופות ממושכות לאורך השנים.

ההופעות החלו ב-1 בדצמבר 2012 והסתיימו ב-13 בדצמבר 2014 במהלכם הופיעה טוויין 105 פעמים וגרפה 43.5 מיליון דולר. המופע נוצר על ידי טוויין עצמה, הופק על ידי AEG Live ובוים על ידי ראז' קפור. מטרת המופע לטענת המפיקים היא: "לקחת את המעריצים למסע מרהיב בשלבים השונים בחייה של שאניה והקריירה שלה בערב בלתי נשכח מלא מוזיקה, חוויות רב חושיות ויזואליות, אופנה ודברים בלתי צפויים".

## פיתוח
ב-8 ביוני 2011 הודיעה טוויין על המופע במסיבת עיתונאים. במהלך מסיבת העיתונאים אמרה על המופע: "תנו לדמיון שלכם להשתולל", "אני הולכת להשתגע מבחינה יצירתית". בנוסף היא אמרה כי שנה זו הייתה "שנת ריפוי" עבורה בעקבות הדברים שאירעו בחייה האישיים, כמו הגירושים והמחלה במיתרי הקול שלה. המופע נוצר על ידי טוויין עצמה, הופקה על ידי AEG Live ובוימה על ידי ראז' קפור.

במאי המופע הוסיף ואמר: "שאניה רוצה שהמעריצים שלה יחלקו את רוחה ואת הלהט שלה ב-4 ממדים והמופע הזה יתפוס את המהות, הנשמה וההשראה של שאניה והמוזיקה והלימוד הנצחיים שלה שהובאו לחיים עם יופי יוצא דופן וחזות חזותית אינטנסיבית. זה יהיה שילוב אינטנסיבי של מוזיקה, פנטזיה, מחזה ויופי שברירי של הטבע שהובאו יחד בלילה של בידור בלתי נשכח."

על מנת להתגבר על הדיספוניה הקולית שלה (מחלתה במיתרי הקול) אמרה טוויין: "אני נזהרת מאוד, אני עושה הרבה מקלחות אדים ובט מידלר המליצה על כמה תרסיסים. כולם נתנו לי את הטיפים הקטנים שלהם ואני פשוט מקפידה מאוד ומטפלת בעצמי".

## תלבושות
מארק בוור היה מעצב התלבושות של המופע איתו עבדה טוויין כבר במהלך 15 שנים. חלק מהתלבושות במופע שאבו השראה מקליפים והופעות קודמות של טוויין כמו למשל הכובע אותו חבשה בקליפ של השיר "" או הגלימה מהקליפ של השיר "That Don't Impress Me Much" אשר עוצבה בגרסה שונה.

## הצלחה מסחרית
במהלך השנתיים בהם הופיעה, גרפה טוויין 43.5 מיליון דולר ומכרה 346,021 כרטיסים.

## רשימת השירים
רשימה זו נכונה נכון להופעה אשר התקיימה ב-1 בדצמבר 2014:
# ""
# "You Win My Love"
# ""
# ""
# "Good, Bad and Sexy"
# "I Ain't No Quitter"
# "No One Needs to Know"
# ""
# "Any Man of Mine"
# "Shania Style"
# "That Don't Impress Me Much"
# "Honey, I'm Home"
# ""
# "Carrie Anne" (בשיתוף עם ריאן דן)
# "Come On Over" (אקוסטי)
# "Love Gets Me Every Time" (אקוסטי)
# "" (אקוסטי)
# "Today Is Your Day" (אקוסטי)
# "Black Horse, White Horse"
# "You're Still the One"
# "From This Moment On"
הדרן:

#"Red Storm"
#""

## קרדיטים
*יוצרת המופע ומפיקה בפועל - שאניה טוויין
*במאי - ראז' קפור
*עיצוב הפקתי - מייקל קוטן
*תלבושות - מארק בוואר
*עיצוב תאורה - פיטר מורס

## תאריכי הופעות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רצפי הופעות מ-2012
קטגוריה:רצפי הופעות מ-2013
קטגוריה:רצפי הופעות מ-2014
קטגוריה:סיבובי הופעות של שאניה טוויין
קטגוריה:רצפי הופעות בעמק לאס וגאס
אלייזה טיילור

**אלייזה ג'יין מורלי טיילור קוטר ** (באנגלית: **Eliza Jane morley Taylor-Cotter**; נולדה ב-24 באוקטובר 1989) היא שחקנית אוסטרלית. ידועה בתפקידה כג'יין טימינס באופרת הסבון האוסטרלית "שכנים שכנים" (2005–2008), ובזכות תפקידה הראשי של קלארק גריפין בסדרת הטלוויזיה האמריקאית "המאה" (2014–2020) ברשת The CW.

## ביוגרפיה
טיילור נולדה במלבורן, אוסטרליה ויש לה שלושה אחים: שתי אחיות ואח אחד. אמהּ היא סופרת ומעצבת גרפית, ואביה החורג היה סטנדאפיסט, בעוד אביה הביולוגי הוא הבעלים של רשת בתי קפה ברחבי מלבורן.

## קריירה
### 2003–2013: תחילת קריירה ו"שכנים שכנים"
לאחר תפקיד ראשי ב"איי הפיראטים", היא כיכבה בתור רוזי ב"מועדון מסיבת פיג'מות" בשנת 2003. היא עברה לתוכניות לקהל מבוגר עם תפקיד אורח ב- בשנת 2003.

כמו שחקנים אוסטרליים אחרים, הפריצה הגדולה של טיילור הייתה באופרת הסבון האוסטרלית "שכנים שכנים" בשנת 2005. היא גילמה את ג'יין טימינס לאחר שהופיעה בעבר בתפקיד אורח בשנת 2003. ב-2007, נל פיני וסיאנו סמיט-מקפי, שמשחקות את ג'נל טימינס, אמה של טיילור, ואחותה ברי טימינס פרשו מהסדרה ועברו לעבוד על פרויקטים אחרים, מאוחר יותר באותה שנה, טיילור החליטה אף היא לעזוב את הסדרה כדי להמשיך לפרויקטים אחרים וקריירה בארצות הברית.

טיילור נסעה לממלכה המאוחדת בסוף נובמבר 2007, וב-1 בדצמבר 2007 היא הדליקה את אורות חג המולד של וויימות'. ב-19 בדצמבר. בשנת 2009, השתתפה בפרק של "All Saints" וצילמה סרט דרמה/קומדיה קצר שנקרא "The Laundromat". טיילור השתתפה בסרט האימה "6plots".

### 2014–היום: "המאה"
ממוזער|אלייזה בסן דייגו קומיקון ביולי 2013
ב-1 במרץ 2013, הוכרז כי טיילור לוהקה לתפקיד הראשי של קלארק גריפין בסדרה החדשה הפוסט אפוקליפטית "המאה" של רשת The Cw. "לא עשיתי ממש אודישן. חייתי בלוס אנג'לס במשך כחודש וכרטיס האשראי שלי נגנב וכל הכסף שלי נלקח – הייתי מוכנה לארוז את התיקים שלי ולחזור לאוסטרליה, כי לא ידעתי איך אני הולכת לשרוד בלוס אנג'לס יותר. לאחר מכן קיבלתי טלפון מהסוכן שלי, שאודישן שעשיתי לפני חודשים נראה על ידי המפיקים של תוכנית הטלוויזיה שנקראת "המאה". הם רצו שאקרא לקריאה למחרת, אז קראתי את התסריט באותו לילה ואהבתי אותו. הלכתי לפגישה למחרת וקיבלתי את התפקיד. לפני שידעתי את זה הייתי על מטוס לוונקובר לצלם את הפיילוט וכל חיי השתנו" – טיילור הסבירה איך היא קיבלה את התפקיד, הסדרה שודרה לראשונה ביום רביעי, 19 במרץ 2014. על תפקידה ב"המאה", הייתה טיילור מועמדת לפרס שחקנית טלוויזיה במדע בדיוני או פנטזיה, בפרס בחירת הנוער 2016 וגם בשנת 2017.

בשנת 2017 שיחקה בסרט הדרמה המשטרתית "*Thumper*" ובהמשך השנה כיכבה בתפקיד הראשי בקומדיה הרומנטית של נטפליקס "ירושה בחג המולד" .

בשנת 2023 הצטרפה כדמות חוזרת לעונה השנייה של סדרת המדע-בדיוני "זינוק לאתמול" המהווה גרסה מחודשת לסדרה באותו שם ששודרה בשנות התשעים ברשת NBC.

## חיים אישיים
בשנת 2017, טיילור וחברתה הטובה קלייר ווינדהאם הקימו את "Koh Tao International Primary" בית ספר יסודי ללא כוונת רווח בקו טאו, תאילנד.

ב-7 ביוני 2019, טיילור פרסמה בחשבון הטוויטר שלה, שהיא והשחקן בוב מורלי, ששיחק לצדה ב"המאה", התחתנו. מאוחר יותר היא פרסמה כי במהלך צילומי העונה השביעית של ה"המאה", היא עברה הפלה טבעית. ב-20 במרץ 2022, הם הודיעו על הולדת בנם הראשון.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרליות שנולדו ב-1989
קטגוריה:אוסטרלים שנולדו ב-1989
פוגו (כף ורדה)

**פוגו** (בפורטוגזית: **Fogo**; משמע "אש") הוא אי מהגדולים בקבוצת סוטאוונטו שבכף ורדה. גובהו בפסגת הר הגעש פיקו דו פוגו מגיע לכמעט 3,000 מטר מעל פני הים.  זהו אחד האיים הדרומיים ביותר בכף ורדה, והוא ממוקם בין האיים סנטיאגו ובראווה. למעשה האי כולו מורכב מהר געש שכבתי פעיל למחצה - התפרצותו האחרונה קרתה ב-2014.

העיר הגדולה ביותר באי היא סאו פיליפה , שקרוב אליה מצוי שדה תעופה. תושבי האי עוסקים בעיקר בחקלאות, כאשר בחלקו הדרום-מערבי אדמה ראויה לחקלאות. בדרום ובמערב ישנם גם כמה הרים נמוכים וגבעות. במדרונות התלולים בחלק הצפון-מזרחי של האי גדל עשב והם ירוקים כל השנה. שאר ההר יבש וצחיח.

[ימין|ממוזער|250px|[תצלום לוויין של האי פוגו]]
האקלים באי מגוון למדי וכולל אזורים שונים של מיקרו אקלים. לאורך החוף האי מאופיין באקלים טרופי יבש למדי; בהמשך ההר, בערך 800 מטר מעל פני הים, יש אקלים צחיח למחצה; ומעל גובה 1,000 מטר יש אקלים סובטרופי קריר. הטמפרטורה השנתית הממוצעת לאורך החוף היא 23-25 מעלות צלזיוס, ובפסגת ההר היא מגיעה ל-12-14 מעלות צלזיוס.

## קישורים חיצוניים

* 

קטגוריה:איי כף ורדה
TV3+ (דנמרק)

**TV3+ דנמרק** הוא ערוץ טלוויזיה מסחרי כללי המשודר במסגרת שידורי חברת Viasat.

## היסטוריה
מקור הערוץ TV3+ הוא בערוץ הילדים והנוער ZTV וערוץ הנשים TV6 שהושקו באמצע שנות ה-90 בידי קבוצת Kinnevik שהשקיעה רבות בהקמת ערוצי טלוויזיה ללא תשלום. באפריל 1996, נסגרו ערוצים ZTV ו-Sportskanalen וערוץ TV6 הוחלף בידי ערוץ שנקרא 3+. בתחילה, חלק TV3+ זמן מסך עם ערוץ הקניות TVG בבוקר, ZTV ששידר בצהריים, ו-Sportskanalen בסופי שבוע, עד שערוצים אלו נסגרו.

## סדרות טלוויזיה

## אירועי ספורט המשודרים בערוץ
* ליגת העל הדנית
* פרמייר ליג
* ליגת האלופות
* NFL
* פורמולה 1

## TV3+ HD
ממוזער|סמליל ערוץ TV3+ HD מאז 2010
הערוץ המשדר את שידורי הערוץ הרגיל בגרסה של HD, הושק ב-2 בפברואר 2010, יחד עם TV3 HD ו-TV3 PULSE HD. כמה מאירועי הספורט, כמו NFL, ליגת העל הדנית ליגת האלופות ופורמולה 1 משודרים ב-HD.

## ראו גם
* TV3 Puls
* TV6 (אסטוניה)
* TV3 (שוודיה)
* Viasat

## קישורים חיצוניים
* 

קטגוריה:ערוצי טלוויזיה דניים
נבחרת גביע הפדרציה של יוגוסלביה

**נבחרת גביע הפדרציה של יוגוסלביה** היא נבחרת הטניס של יוגוסלביה ששיחקה בעבר בגביע הפדרציה העולמי והורכבה משחקניות הטניס הבכירות שלה.

הנבחרת שיחקה בגביע הפדרציה החל משנת 1969. תקופת השיא של הנבחרת הייתה בשנות ה-80. בשנת 1991 יוגוסלביה הפסיקה להתקיים והתפרקה למספר מדינות.

## תוצאות בגביע הפדרציה

## קישורים חיצוניים
* נבחרת טניס הנשים של יוגוסלביה - דף הנבחרת מאתר גביע הפדרציה

יוגוסלביה
טניס
הנדיה סולימאן

**הנדיה סולימאן** (בערבית: **هندية سليمان**; נולדה בשנת 1953) היא מקימת מיזם "פנינת העמק" בכפר בועיינה-נוג'ידאת, הפועל לשימור מלאכות-יד מסורתיות. סולימאן נכללה בשנת 2014 בין מדליקות המשואות ביום העצמאות ה-66 למדינת ישראל.

## ביוגרפיה
הנדיה סולימאן היא בת למשפחת פלחים מוסלמית מבועיינה-נוג'ידאת. היא נישאה בגיל 16, והתאלמנה בהיותה בת 28 ואם לארבעה ילדים אותם גידלה ופרנסה לבדה.

כשילדיה בגרו, היא החליטה למצוא מטרה חדשה בחייה, ויזמה והקימה בכפרה מיזם נשים בשם "פנינת העמק". המיזם מעסיק נשים מהכפר בעבודות יד ואמנות עממית, ומנהל מרכז הפועל לשימור מלאכות יד מסורתיות.

סולימאן ומיזם פנינת העמק נכללו בלוח השנה תשע"ח בהוצאת המועצה לשימור אתרי מורשת בישראל, בדף אוקטובר 2017, לפיו:

העסקת הנשים במיזם זה תורמת לפרנסת הנשים מעמל כפיהן, לגאוותן בשימור המסורת האמנותית, ולהעצמתן האישית ולקידום מעמד הנשים בכפר.

המפעל נתמך על ידי משרד התיירות, אשר הפך את המרכז ליעד תיירותי המארח קבוצות מהארץ ומחו"ל.

בפתח יום העצמאות ה-66 למדינת ישראל, הייתה סולימאן אחת מ-14 נשים שנבחרו להיות מדליקות המשואות בטקס הדלקת המשואות בהר הרצל. נושאו של הטקס באותה שנה היה "זמן נשים", ביוזמת השרה לימור לבנת, כדי להכיר ולהוקיר את הישגיהן של נשים בעלות תרומה משמעותית למדינת ישראל ולחברה הישראלית.

## קישורים חיצוניים

* יום האשה הבינלאומי: נשים יוצרות שינוי, באתר האינטרנט של מען - עמותה לסיוע לעובדים, 12 במרץ 2015

## הערות שוליים

קטגוריה:יזמות ערביות ישראליות
קטגוריה:מלאכת יד
קטגוריה:משיאי משואה ביום העצמאות: 2014
קטגוריה:תרבות ערבית בישראל
קטגוריה:בועיינה-נוג'ידאת
קטגוריה:ישראליות שנולדו ב-1953
קטגוריה:ישראלים שנולדו ב-1953
נבחרת גביע בילי ג'ין קינג של בולגריה

**נבחרת גביע בילי ג'ין קינג של בולגריה** היא נבחרת הטניס של בולגריה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1966. תקופת השיא של הנבחרת הייתה בשנות ה-80 כאשר היא כללה אחיות מלייבה (מגדלנה, קטרינה ומנואלה).

נכון לשנת 2025 שיחקה בולגריה מאז תחילת השתתפותה בגביע בילי ג'ין קינג/גביע הפדרציה 154 משחקים בינלאומיים, בהם ניצחה 71 מפגשים.

## הישגי הנבחרת
הנבחרת השתתפה 17 פעמים במשחקי הבית העולמי. היא פעמיים הגיע לשלב חצי הגמר.

## קישורים חיצוניים

* נבחרת טניס הנשים של בולגריה - דף הנבחרת מאתר גביע בילי ג'ין קינג

## הערות שוליים

בולגריה
טניס
קטגוריה:בולגריה: טניס
ג'ון דה מיין

**ג'ון דה מיין** (באנגלית: **John DeMain**; נולד ב-11 בינואר 1944) הוא מנצח אמריקאי. בשנת 2014 הוא סיים את העונה ה-20 שלו כמנהל מוזיקלי של התזמורת הסימפונית של מדיסון בוויסקונסין. 

הוא גם מנהל אמנותי של האופרה מדיסון. דה מיין מתגורר במדיסון עם אשתו ברברה ובתם ג'ניפר (1992). הוא שימש כמנהל מוזיקלי ומנצח ראשי באופרה הגדולה של יוסטון במשך שמונה עשרה שנים, ומאוחר יותר כמנהל אמנותי ומוזיקלי של האופרה פסיפיק. 

דה מיין היה גם מנצח אורח עבור האופרה של לוס אנג'לס ושל התזמורת הסימפונית של סן דייגו. בשנים 1983–1992 הוא היה המנהל המוזיקלי של בית האופרה של אומהה. המנצח מכובד על עבודתו באופרות חדשות: הוא הוביל את הבכורות העולמיות של "לא שקט" (1973), של "ניאקסון" של ג'ון אדמס בסין (1987), ואת "שנה חדשה" של מייקל טיפט (1989). 

דה מיין גם ניצח בבכורה בארצות הברית על Akhnaten של פיליפ גלאס. הקלטה של 1976 של גרשווין של פורגי ובס עבור RCA. ויקטור זכה "גראמי" ונשאר פרשנות benchmark של יצירת מופת אמריקאית זו.

## קישורים חיצוניים

קטגוריה:מנצחים אמריקאים
קטגוריה:אמריקאים שנולדו ב-1944
רשפים (הוצאת ספרים)

**רשפים** הייתה הוצאת ספרים עברית ישראלית קטנה שפעלה במשך כארבעים שנה, מתחילת שנות ה-60 ועד סוף שנות ה-90. ההוצאה נוסדה על ידי חיים נחומי ונוהלה על ידו. עם מותו נרכשו הזכויות על קטלוג ההוצאה על ידי הוצאת מודן.

בהוצאת "רשפים" ראו אור בשנים 1960–2000 כמה מאות ספרים, בהם ספרי עיון בנושא פסיכולוגיה, פילוסופיה, מוזיקה והיסטוריה של עם ישראל, שירה ופרוזה, ביניהם: "פנים וחוץ" מאת אלבר קאמי, "גרמניה, אגדת חורף" מאת היינריך היינה, "מעבר ליש ולאין" מאת משה קרוי, "הקוף העירום" מאת דזמונד מוריס, "רבגוניותה של המוזיקה" מאת ליאונרד ברנשטיין, ו"האיש שבקיר" מאת אריה קרישק.

## קישורים חיצוניים
* 
* 

קטגוריה:הוצאות ספרים בישראל
קטגוריה:ישראל: חברות שהוקמו ב-1960
קטגוריה:הוצאות בת של מודן הוצאה לאור
.cd

**cd.** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים ברפובליקה הדמוקרטית של קונגו, הסיומת הושקה בשנת 1997 והחליפה את הסיומת הקודמת .zr שהושקה שנה לפני כן.

למעט סיומות האינטרנט השמורות כגון: com.cd., net.cd., org.cd. ואחרים, כל אדם בעולם יכול לרשום שם מתחם תחת סיומת זו תמורת תשלום. סיומת זו היא פופולרית (ולכן יקרת ערך) מאחר ש-cd הוא גם הקיצור ל-Compact disc. בסיומת זו ובסיומות פופולריות דומות כמו: fm., am., tv., dj., mu. ו-me. נעשה שימוש ב-Domain Hack, שימוש לא קונבנציונלי בסיומות אינטרנט על מנת ליצור משחק מילים על בסיס החלקים השונים של שם התחום.

## קישורים חיצוניים

* 
* 

קטגוריה:הרפובליקה הדמוקרטית של קונגו
קרן מורשת אנטארקטיקה של הממלכה המאוחדת

**קרן מורשת אנטארקטיקה של הממלכה המאוחדת** (באנגלית: (United Kingdom Antarctic Heritage Trust** (UKAHT** היא קרן צדקה בריטית, שנרשמה בשנת 1993 ושוב בשנת 2015. הקרן חברה בקואליציית הקרן למורשת אנטארקטיקה. נותנת החסות לקרן היא הנסיכה אן.

מטרותיו המוצהרות של הארגון הן כדלקמן:
* לעזור בשימור בסיסי מדע בריטיים מוקדמים על חצי האי האנטארקטי ומחוז ג'ורג'יה הדרומית להנאתם והשכלתם של מבקרים. הקרן מתפעלת את פורט לוקרוי, שהוא אתר ומונומנט היסטורי מיועד (מס' 61) בחסות הברית האנטארקטית;
*  לתמוך בקרן למורשת אנטארקטיקה של ניו זילנד בשימור הצריפים ההיסטוריים באזור ים רוס, שבנו חוקרי היבשת סקוט, שקלטון ובורשקרווינק;
* לקדם תוכנית חינוכית לעידוד העניין הציבורי במדע, הסביבה העולמית וחקר אנטארקטיקה בהשראת מאמצים בריטיים קודמים באנטארקטיקה;
* לעזור ברכישה ושימור של חפצים היסטוריים של הבריטים באנטארקטיקה.

## מיזמים
פורט לוקרוי מופעל כמוזיאון ומשרד דואר (בשם (האתר ההיסטורי מס' 61 בחסות הברית האנטארקטית, המשרד לענייני חוץ וחבר העמים) על ידי קרן מורשת אנטארקטיקה של הממלכה המאוחדת במשך הקיץ של חצי הכדור הדרומי. הרווחים מחנות המתנות ממנים את התחזוקה והשימור של אתר זה ואחרים בחצי האי האנטארקטי.

בשנת 2004 החלה קרן מורשת אנטארקטיקה של ניו זילנד במבצע שיקום נרחב בחבל ים רוס של אנטארקטיקה, בהתמקדות על צריפים, השייכים לחוקרי חבל ארץ זה. אף כי הסניף הניו זילנדי של הקרן נושא באחריות ביצועיות למיזם, הקרן של הממלכה המאוחדת משתתפת במימון העבודות, הכוללות את שימור הצריפים שהיו שייכים לסר ארנסט שקלטון ורוברט פלקון סקוט (שניהם חוקרים בריטיים).

## קישורים חיצוניים
* 

קטגוריה:אנטארקטיקה: מגלי היבשת
ג'וליאן פירת'

**ג'וליאן פירת**' (באנגלית: **Julian Firth**; נולד ב-12 במרץ 1960) הוא שחקן אנגלי. הוא מוכר בעיקר מהופעתו בתפקיד דייוויס בסרט הקולנוע "שפוטים" (Scum), ובדמות האח ג'רום בסדרת הטלוויזיה "קדפאל".

## ביוגרפיה
פירת' נולד בלונדון. במהלך הקריירה שלו הופיע בתיאטרון ובהפקות טלוויזיה רבות, בהן "ג'יבס וווסטר", "The Bill", "אינדיאנה ג'ונס הצעיר" וסרט הטלוויזיה "מרגרט".

ב-1982 הופיע פירת' בווידאו קליפ של הסינגל "Pass the Dutchie" של להקת הרגאיי "Musical Youth" בדמות בריסטר נפוח מחשיבות עצמית.

ב-1984 לוהק להופיע לצדו של רוב לאו בסרט "אוקספורד בלוז" בדמות שותף לחדר של לאו ואיש סודו. ב-2011 הופיע פירת' בסרט הטלוויזיה "החשדות של מר ויצ'ר" ברשת ITV.

ב-2006 גילם פירת' את עוזרו של בלייר בסרט הדרמה "המלכה".

ב-2017 הצטרף פירת' לצוות השחקנים של הסדרה "משחקי הכס" של HBO בעונה השביעית וגילם את הדמות המלומד סנדהו בפרק "Eastwatch".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1960
הנרייטה פלפס ג'פריז

**הנרייטה פלפס ג'פריז ** (באנגלית: **Henrietta Phelps Jeffries**; 5 בינואר 1857, מחוז הליפקס, וירג'יניה - 22 באוגוסט 1926, מחוז קאסוול, קרוליינה הצפונית) הייתה מיילדת אפרו-אמריקאית וחברה מייסדת של הכנסייה האפיסקופלית המתודיסטית האפריקאית מקדוניה (African Methodist Episcopal Church) שבמילטון, קרוליינה הצפונית.

## ביוגרפיה
הנרייטה פלפס ג'פריז הייתה בתם הבכורה של אלישה "פלפס" שהיה עבד ושרלוט אן בנט, מיילדת. לזוג היו שבעה ילדים וג'פריז הייתה הבכורה. היא חיה בבית הוריה עד לנישואיה הראשונים, בגיל 15, לג'ורג' לוסון ממילטון, קרוליינה הצפונית. הם נישאו ב-21 בינואר 1872 ונולד להם בן ג'ורג' ג'וניור. ג'פריז התאלמנה בגיל 22 ונישאה בשנית לאלן הנדרסון ג'פריס, מגדל טבק ממחוז קאסוול בליסברג, קרוליינה הצפונית, ב-30 ביולי 1881. ג'פריז ילדה 11 ילדים ושימשה כאם ל-18 ילדים בסך הכול. המשפחה התגוררה במילטון, קרוליינה הצפונית.

ג'פריז ידעה קרוא וכתוב ובמרשם האוכלוסין ב-1910 הצהירה שהיא עובדת כמיילדת עצמאית. היא למדה מילדות מאמה שגם הייתה מיילדת.

## משפט
בדצמבר 1911 הואשמה ג'פריז והועמדה למשפט באשמת "עיסוק ברפואה ללא רישיון", שהעונש המרבי בגינו היה הוצאה להורג בתלייה. המשפט של ג'פריז עורר דיון ציבורי ער במילטון. חבר המושבעים כלל רק גברים לבנים. ג'פריז בחרה להגן על עצמה על בסיס אמונתה הנוצרית. במהלך המשפט היא הצהירה שיילדה מאות תינוקות לבנים ושחורים. התביעה טענה שמספר תינוקות ונשים מתו במהלך הלידות שג'פריז ערכה. כאשר חבר המושבעים הצביע להרשיע את ג'פריז, השופט, פסק כנגד החלטת חבר המושבעים וביטל את כל ההאשמות. זיכוי מוחלט של אישה אפרו-אמריקאית היה אירוע חסר תקדים בתחילת המאה ה-20. ג'פריז המשיכה לעסוק במיילדות עד מותה ב-1926.

ב-22 באוגוסט 1926 נפטרה הנרייטה פלפס ג'פריז. היא נקברה ליד הכנסייה האפיסקופלית המתודיסטית האפריקנית מקדוניה.

## הערות שוליים

קטגוריה:אמריקאים ילידי וירג'יניה
קטגוריה:מיילדות אמריקאיות
קטגוריה:אפרו-אמריקאיות
קטגוריה:אפרו-אמריקאים
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1926
קטגוריה:אמריקאים שנפטרו ב-1926
גביע הפדרציה 1985

**[[גביע הפדרציה]] 1985** הייתה התחרות ה-23 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בנגויה. התחרות נערכה בחסות של NEC. 

התחרות החלה ב-6 באוקטובר בהשתתפות 38 נבחרות והסתיימה ב-14 באוקטובר 1985.

נבחרת צ'כוסלובקיה ניצחה במשחק הגמר את נבחרת ארצות הברית וזכתה בגביע בפעם הרביעית בתולדות הנבחרת ובפעם השלישית ברציפות.

## מהלך התחרות

### משחק הגמר

## ישראל בתחרות
נבחרת  לא השתתפה בתחרות.

## קישורים חיצוניים
* נתוני משחק הגמר

קטגוריה:תחרויות טניס ב-1985
קטגוריה:תחרויות טניס ביפן
קטגוריה:גביע הפדרציה
גביע הפדרציה 1986

**[[גביע הפדרציה]] 1986** הייתה התחרות ה-24 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בפראג. התחרות נערכה בחסות של NEC. 

התחרות החלה ב-20 ביולי בהשתתפות 41 נבחרות והסתיימה ב-27 ביולי 1986.

נבחרת ארצות הברית ניצחה במשחק הגמר את נבחרת צ'כוסלובקיה וזכתה בגביע בפעם ה-12 בתולדות הנבחרת. זו הייתה ההופעה הראשונה של מרטינה נברטילובה במולדת לאחר שערקה ממנה בשנת 1975.

## מהלך התחרות

### משחק הגמר

## ישראל בתחרות
בנבחרת  השתתפו שגית דורון ואילנה ברגר. בסיבוב המוקדם הן נפגשו עם  והפסידו 0:3.

בסבב תנחומים  נפגשה עם  והפסידו 2:1.

## קישורים חיצוניים
* נתוני משחק הגמר

קטגוריה:תחרויות טניס ב-1986
טניס
קטגוריה:גביע הפדרציה
קטגוריה:פראג: תחרויות ספורט
קטגוריה:תחרויות טניס בצ'כוסלובקיה
ג'ון גוס ספציאל

**ג'ון גוס ספציאל **(באנגלית: **John Goss Special**) היא מכונית ספורט המוגדרת "מכונית שרירים" בתצורת 2 דלתות, הרדטופ, אשר יוצרה על ידי "פורד אוסטרליה" (Ford Australia) האוסטרלית בין השנים 1975–1976. הדגם יוצר במספר מוגבל, והתבסס על דגם "פורד פלקון" (דגם הרדטופ XB) של חברת פורד.

הדגם קרוי על שם נהג מרוצי המכוניות "ג'ון גוס", אשר זכה במקום הראשון בשנת 1974 במרוץ "1974 Hardie-Ferodo 1000" עם דגם "פורד פלקון".

## צבעים

2 אפשרויות בלבד לבחירת צבע דגם "ג'ון גוס ספציאל":
* הרכב צבוע לבן, מלבד מכסה מנוע קדמי ומתחת לחלונות צד - אש האמרלד (Emerald Fire).
* הרכב צבוע לבן, מלבד מכסה מנוע קדמי ומתחת לחלונות צד - כחול אפולו (Apollo Blue).

## תמונות

קובץ:1975 Ford Falcon XB Hardtop John Goss Special.jpg | ג'ון גוס ספציאל, שנת 1975
קובץ:1975 Ford XB Falcon 500 John Goss Special hardtop (6055231219).jpg | ג'ון גוס ספציאל, שנת 1975
קובץ:1975 Ford XB Falcon 500 John Goss Special hardtop (7708268294).jpg | ג'ון גוס ספציאל, שנת 1975
קובץ:Ford XB Falcon Hardtop John Goss Special.jpg | ג'ון גוס ספציאל


## לקריאה נוספת
* ג'ון גוס ספציאל (mtaq.com.au/Find-A-Member/Member-Details/ArtMID/471/ArticleID/2659/1975-Ford-Falcon-John-Goss-Special )
## קישורים חיצוניים

* ג'ון גוס ספציאל (1:37), יו-טיוב
* ג'ון גוס ספציאל (4:30 דקות), יו-טיוב
* ג'ון גוס ספציאל (7:14 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-1975
קטגוריה:כלי רכב המיוצרים באוסטרליה
קטגוריה:רכבי פורד
גביע הפדרציה 1987

**[[גביע הפדרציה]] 1987** הייתה התחרות ה-25 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הקאנטרי קלאב בוונקובר. התחרות נערכה בחסות של NEC. 

התחרות החלה ב-26 ביולי בהשתתפות 41 נבחרות והסתיימה ב-2 באוגוסט 1987.

נבחרת גרמניה המערבית ניצחה במשחק הגמר את נבחרת ארצות הברית וזכתה בגביע בפעם הראשונה בתולדות הנבחרת ולאחר ארבעה הפסדים במשחקי הגמר.

## מהלך התחרות

### משחק הגמר

## ישראל בתחרות
בנבחרת  השתתפו דליה קוריאט ואילנה ברגר. בסיבוב המוקדם הן נפגשו עם  וניצחו 0:3. בסיבוב הראשון הן נפגשו עם  והפסידו 0:3.

בסבב תנחומים  נפגשה עם  וניצחו 0:3. בהמשך הם נפגשה עם  וניצחו 1:2. ברבע גמר הן הפסידו ל 0:2.

## קישורים חיצוניים
*  נתוני משחק הגמר

קטגוריה:תחרויות טניס ב-1987
קטגוריה:גביע הפדרציה
קטגוריה:ונקובר: ספורט
קטגוריה:תחרויות טניס בקנדה
קלמנט הרד

**קלמנט הרד** (באנגלית: **Clement Hurd**; 12 בינואר 1908 – 5 בפברואר 1988) היה אמן אמריקאי. הוא מוכר כמאייר ספרי ילדים וידוע בעיקר בשל שיתופי הפעולה שלו עם הסופרת מרגרט וייז בראון, כולל הספר "לילה טוב ירח" (1947) ו"ארנבון בורח מהבית" (1942).

## ביוגרפיה
### שנותיו הראשונות
הרד נולד בניו יורק לריצ'רד מלנקתון הרד, כלכלן ובנקאי בבנק למשכנתאות, ולוסי גזאם הרד. הוא התחנך בבית הספר סנט פול בקונקורד, ניו המפשייר. אחר כך למד אדריכלות באוניברסיטת ייל ובהמשך למד ציור עם פרנאן לז'ה בפריז.

### קריירה
הרד שב לניו יורק ב-1933 כדי לעבוד כאמן בתעשייה המסחרית. באותו זמן מרגרט וייז בראון עבדה כעורכת בהוצאת הספרים W. R. Scott וכסופרת ספרי ילדים מאוירים. כשראתה שתיים מעבודותיו של הרד, פנתה אליו וביקשה ממנו לאייר ספרי ילדים. היא כתבה טקסט בעצמה, טקסט שהפך בהמשך לספר הילדים *Bumble Bugs and Elephants* (1938) ש"נחשב כנראה לספר המודרני הראשון בכריכה קשה לתינוקות". שיתוף הפעולה הבא של הרד עם בראון, ארנבון בורח מהבית, מודפס ברציפות מאז הוצאתו לאור לראשונה ב-1942. הספר הבא שלהם, לילה טוב ירח (1947), נחשב לספר ילדים קלאסי בארצות הברית. עד 1990 נמכרו בסך הכל מעל 4 מיליון עותקים של הספר הזה. ב-2007 איגוד החינוך הלאומי הכניס את הספר לילה טוב ירח לרשימת "100 הספרים הטובים ביותר לילדים המומלצים על ידי מורים". ב-2012 הספר דורג במקום הרביעי ברשימת "100 הספרים המאוירים הטובים ביותר" בסקר שהתפרסם על ידי School Library Journal.
בנוסף אייר הרד למעלה מ-50 ספרים שנכתבו על ידי אשתו אדית' תאצ'ר הרד, שהייתה גם חברה של בראון. כמו כן אייר את ספר הילדים שכתבה גרטרוד שטיין, The World Is Round. הרד כתב ואייר את הספר *Run, Run, Run*.
הרד נפטר ב-1988 ממחלת אלצהיימר בבית חולים בסן פרנסיסקו.

### חיים אישיים
בנו, ג'ון תאצ'ר הרד, שעוסק גם הוא בכתיבת ספרי ילדים ובאיור, התייחס בריאיון ל"הילה המופלאה של היצירתיות" שאפפה את אביו ואת החווה בורמונט, שם היה ביתם.

## מורשת
לרגל הדפסה מחודשת של הספר לילה טוב ירח לציון 60 שנה להוצאתו הראשונה לאור, הוחלט בהוצאת הספרים להשמיט את הסיגריה שבה מחזיק הרד מהתמונה שמופיעה בכריכה האחורית של הספר. החלטה זו התפרשה כצנזורת טבק וגרמה לחילוקי דעות בנוגע לסטנדרטים של הוצאה לאור. 
עבודותיהם של הרד, אשתו ובנו הוצגו במוזיאון סטמפורד ב-2004 בתערוכת: "From Goodnight Moon to Art Dog: The World of Clement, Edith and Thatcher Hurd".

## עבודות נבחרות

## קישורים חיצוניים
* קלמנט הרד באתר ספריית הקונגרס

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מאיירים אמריקאים
קטגוריה:ציירים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1908
קטגוריה:אמריקאים שנפטרו ב-1988
ג'יוקטולו

ממוזער|260px|ג'יוקטולו
**ג'יוקטולו** (באנגלית: **Giocattolo**) היא מכונית ספורט (אשר השתתפה במרוצי מכוניות) בתצורת קופה, 2 דלתות, 2 מושבים, אשר יוצרה על ידי חברת המכוניות "Giocattolo Motori Pty Ltd" האוסטרלית בין השנים 1986–1989.

דגם ה-"ג'יוקטולו" התבסס על דגם "אלפא רומיאו ספירנט" של חברת אלפא רומיאו האיטלקית.

סך הכול יוצרו 15 יחידות.

## מפרט
מנוע ה-"ג'יוקטולו" הורכב מאחורי 2 המושבים הקדמיים והוגדר "מנוע מרכזי". 

בדגם ה-8V צילינדרים הורכב מנוע חברת "הולדן" (General Motor Holden) האוסטרלית, מסוג "Holden V8 engine".

תאוצת ה-"ג'יוקטולו" (דגם מנוע ה-8V צילינדרים) בין 0-100 קמ"ש היא 5.4 שניות.

דגם ה-"ג'יוקטולו" השתתף ב-מרוצי מכוניות.

תרגום המילה "Giocattolo" מ-איטלקית ל-עברית - "צעצוע".

## לקריאה נוספת
* ג'יוקטולן 14 מכוניות (motoring.com.au/forgotten-cars-of-australia-the-giocattolo-group-b)

## קישורים חיצוניים

* ג'יוקטולו (1:23), יו-טיוב
* ג'יוקטולו מתרסקת במרוץ מכוניות (5:06 דקות), יו-טיוב
* ג'יוקטולו (2:11 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות מרוץ
קטגוריה:דגמי מכוניות שהושקו ב-1986
קטגוריה:כלי רכב המיוצרים באוסטרליה
קטגוריה:מכוניות מנוע מרכזי
המשחתות מסדרה 55

**המשחתות מסדרה 55** (בסינית: **055型导弹驱逐舰**, שם הקוד בנאט"ו: **רנהאי**) היא סדרה של משחתות הנושאות טילים מונחים בפיתוח עבור צבא השחרור העממי של הרפובליקה העממית של סין. המשחתת רב משימתית ומיועדת להגנה אווירית, נגד טילים, נגד ספינות ונגד צוללות. הפלטפורמה הימית צפויה לשחק תפקיד מכריע במשימות תקיפה עתידיות של סין, והיא אחד הכלים הימיים הראשונים המסוגל לבצע משימות תקיפה בעומק היבשה.

נכון לתחילת 2019, 6 משחתות נמצאות בהליכי בחינה ובנייה וצפויות להיכנס לשירות בשנת 2019.

המשחתת בעלת יכולות חמקנות, עם שטח חתך מכ"ם קטן, וכן רעש, קרינת אינפרא אדום ואלקטרומגנטית נמוכים.

## ראו גם
* המשחתות מסדרת זומוואלט
* המשחתות מסדרת ארלי ברק

## קישורים חיצוניים

## הערות שוליים

קטגוריה:חמקנות
קטגוריה:משחתות
קטגוריה:הרפובליקה העממית של סין: צבא וביטחון
פושקש אקדמיה

**פושקש אקדמיה** (בהונגרית: **Puskás Akadémia FC**) היא קבוצת בת של קבוצת פהרוואר. הקבוצה נקראת על שמו של הכדורגלן ההונגרי פרנץ פושקש.

## היסטוריה
הקבוצה הוקמה במטרה לשמש אקדמיית שחקנים עבור קבוצת פהרוואר, וכן להנציח את זכרו של פרנץ פושקאש, גדול שחקני הונגריה בכל הזמנים.

בשנת 2014 נחתם חוזה שיתוף פעולה עם איגוד הכדורגל של מונגוליה. בעקבות זאת הגיעו מספר כדורגלנים מונגולים צעירים לאימוני המועדון. גנבאיאר גנבולד, שהתאמן במסגרת זו בהמשך, היה הכדורגלן המונגולי הראשון שחתם במועדון כדורגל אירופי.

ב-22 בדצמבר 2016 מונה אטילה פינטר למאמן הראשי של המועדון. ב-21 במאי 2017 זכה המועדון באליפות הליגה השנייה לעונת 17–2016 וחזר לליגה הראשונה.

בעונת 2020/21 המועדון סיים במקום השני ולכן קיבל זכות לשחק בעונת 2021/2022 בליגה האזורית. הוא סיים את השתתפותו בשלב המוקדמות השני.

## גביע פושקאש-סוזוקי
גביע פושקאש-סוזוקי הוא טורניר כדורגל בינלאומי שנוסד על ידי המועדון וחברת סוזוקי בשנת 2008. במטרה להנציח את זכרו של פושקאש. הטורניר מיועד לקבוצות עד גיל 17. קבוצת בודפשט הונבד זכתה בגביע 5 פעמים. בכל שנה משתתפים בתחרות עד 6 קבוצות. בשנת 2021 קבוצת "פושקש אקדמיה" זכתה בתחרות בפעם ראשונה.

## תארים
;הליגה ההונגרית השנייה:
** זכייה (1): 

## קישורים חיצוניים

* 

קטגוריה:קבוצות כדורגל הונגריות
קטגוריה:קבוצות כדורגל שהוקמו ב-2005
אבי גוט

**אביהוא (אבי) גוט** (נולד ב-8 באוגוסט 1955) הוא יועץ תקשורת ויועץ אסטרטגי, וממקימי ובעלי "קונקורד פתרונות אסטרטגיים".

## קורות חייו
גוט נולד, גדל והתחנך בירושלים. את לימודיו השלים בתיכון ליד האוניברסיטה, במגמה מתמטית פיזיקלית. בשירותו הצבאי שימש גוט כקצין מודיעין (סא"ל במילואים). אחר כך סיים את לימודי התואר הראשון במדעי המדינה ויחסים בינלאומיים באוניברסיטה העברית בירושלים, והמשיך לימודי תואר שני בפוליטיקה ישראלית.

אבי גוט החל את דרכו המקצועית בדסק החדשות של ערוץ 1, ככתב לענייני ירושלים, כתב פלילי וכתב בדסק הצבאי. לאחר מכן שימש כיועץ התקשורת ליצחק נבון, לרבות בחירות 1984. בין השנים 1987–1991 ערך והגיש בתחנת הרדיו גלי צה"ל והיה העורך הראשי של התוכנית "בוקר טוב ישראל". במקביל, שימש כבמאי ומפיק ברשת ועסק בתקשורת והפקות לסרטי טלוויזיה, תדמית ושיווק.

בשנת 1989 זכה בתואר איש השיווק של איגוד המפרסמים, על עריכת שידור השירותרום הגדול בתולדות צה"ל, כאשר בין השנים 1990–2000 גוט שימש גם כמדריך הראשי של צה"ל להופעה בתקשורת. בשנת 1991 הקים גוט את "קונקורד תקשורת" חברה להפקות טלוויזיה, אשר יצרה תוכניות טלוויזיה וסרטים תיעודיים לערוצי טלוויזיה בישראל ובחו"ל, במסגרתם הפיק בישראל את הפרויקט הבינלאומי של סטיבן ספילברג לתיעוד ניצולי השואה בלוס אנג'לס. בשנת 2001 הקים גוט, בשותפות עם משרד הפרסום "אדלר חומסקי & ורשבסקי", את "קונקורד פתרונות אסטרטגיים" - חברה לייעוץ תקשורת אסטרטגי. בשנת 2011 קנה גוט את חלקו של משרד הפרסום והוא משמש כבעליו.

בשנת 2010 קושר שמו לפרשת מסמך הרפז. גוט היה זה שקיבל את המסמך מגבי סיבוני, והעביר אותו לעיתונאי אמנון אברמוביץ', ששידר את הידיעה בערוץ 2.

בימים אלו גוט משמש כיועץ אסטרטגי לשרים, לראשי המשק ולארגונים, כאשר בין היתר נחשב גוט כמומחה להופעה בתקשורת האלקטרונית.

גוט מתגורר ברמת אפעל, נשוי ואב לשלושה בנים.

## קישורים חיצוניים

* 
* 
* מהפכת סרטוני התעמולה: מהירים יותר, חריפים יותר, זולים יותר, באתר אל-מוניטור
* 

## הערות שוליים

קטגוריה:2010 בישראל
קטגוריה:תקשורת המונים
קטגוריה:יועצי תקשורת ישראלים
קטגוריה:מבקרי התקשורת בישראל
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1955
עקיבא ברוך פוזנר

הרב ד"ר **עקיבא ברוך** (**ארתור ברנהרד**) **פוזנר** (בגרמנית: **Arthur Bernhard Posner**; ג' בכסלו תרנ"א, 16 בנובמבר 1890, סאמטר, פוזן, גרמניה – ב' באייר תשכ"ב, 6 במאי 1962, ירושלים) היה רב, ספרן, ביבליוגרף וחוקר גרמני-ישראלי. כיהן כרבה של העיר קיל. היה בעליה של "החנוכייה של משפחת פוזנר".

## ביוגרפיה

נולד בעיירה סאמטר שבפרובינציית פוזן, גרמניה (כיום שָמוֹטוּלי, פולין), לדבורה ויהודה פוזנר. הוא קיבל חינוך תורני בעיר הולדתו ואחר כך בגניזן. לאחר מכן למד בבית המדרש לרבנים בברלין והוסמך לרבנות בשנת 1919. בהמשך למד באוניברסיטאות ברלין, גטינגן ופרייבורג. בשנת 1923 לימד בקרלסרוהה, ובשנת 1924 מונה לרב קהילת קיל.

הרב ד"ר עקיבא פוזנר, היה בעל תואר ד"ר לפילוסופיה מטעם אוניברסיטת האלה-ויטנברג וכיהן משנת 1924 ועד 1933 כרבה האחרון של הקהילה היהודית בקיל, גרמניה.

בחנוכה ה'תרצ"ב (11 בדצמבר 1931), מעט יותר משנה לפני התמנותו של היטלר לקנצלר גרמניה, צילמה רחל, אשתו של הרב ד"ר עקיבא פוזנר, את מנורת החנוכה שבביתם על רקע הבניין שממול, המקושט דגלים נאציים.
250px|שמאל|ממוזער|תצלום החנוכיה
בגב התצלום כתבה רחל פוזנר בגרמנית:

תרגומו בעברית:

מכתב גלוי שפרסם הרב פוזנר בעיתונות המקומית המוחה נגד המודעות הראשונות שנתלו בעיר בנוסח "ליהודים הכניסה אסורה", הביא לזימונו לוויכוח פומבי על ידי יו"ר סניף המפלגה הנאצית בעיר. הוויכוח הפומבי התקיים תחת משמר משטרתי כבד וזכה לפרסום בעיתונות המקומית למחרת.

עם התגברות המתיחות והאלימות בעיר, נענה הרב להפצרת בני קהילתו לברוח עם רחל ושלושת ילדיהם ולעשות את דרכם לארץ ישראל, אך בטרם עזב את העיר שכנע את בני הקהילה לעזוב גם הם, ומרביתם ברחו לארצות הברית ולארץ ישראל. לאחר עליית הנאצים לשלטון עלה לארץ ישראל.

לאחר עלייתו לארץ התגורר בבית איסמעילוף שבשכונת הבוכרים בירושלים ועבד כספרן בבית המדרש למורים של המזרחי. בסוף 1953, בעת שאולם הקריאה של בית המדרש למורים היה גם לאולם זמני של הספרייה התורנית המרכזית שיועדה להיפתח בהיכל שלמה, עבר פוזנר להיות הספרן של הספרייה התורנית המרכזית.

לזכרו הוציא היכל שלמה חוברת זיכרון בשם "זיכרון בספר". בשנת 1965 ספרייתו נתרמה לספרייה התורנית המרכזית.

## כתיבתו
בהיותו בגרמניה הוציא לאור את ספר מיכה עם תרגום לגרמנית ופירוש. כן הוציא חוברות שונות בענייני יהדות, בהם הערכה על תהילים וסדר תפילות ליל שבת.

לאחר השואה שקד על איסוף חומר לספרים על קהילות חבל פוזנן. לפני מותו הספיק להוציא לאור את הספרים על צ'רניקוב וגנייזנו ולאחר מותו יצא הספר על קהילת ראביץ' שכבר הושלם על ידו.

## מפרי עטו
* 
* עקיבא ברוך פוזנר, "הרב ד״ר יעקב אריה סלפנדי (אדולף סאלפענדי) ז"ל, ופעולותיו למען ארץ ישראל"; מתוך: אברהם אלמליח, **חמדת ישראל** (עמודים 136-145)
* עקיבא ברוך פוזנר, **לקורות קהלת ראביטש**, בלוית מפה אחת ושמונה תמונות, ירושלים: ארז, תשכ"ב.
* ד"ר עקיבא ב' פוזנר, **ר' אליעזר ליפמן פ' פרינץ, חייו ועבודתו הספרותית**, הוצאת בית המדרש למורים מזרחי, ירושלים, תרצ"ט
* עקיבא ברוך פוזנר, הערות לתולדות רבי עקיבא איגר זצ"ל, בתוך: **קובץ לזכרו של גדליה אונא**, קיבוץ רודגס, ת"ש, עמ' 147–157

## קישורים חיצוניים

* 

* 

## הערות שוליים

קטגוריה:רבנים גרמנים
קטגוריה:ספרנים ומידענים ישראלים
קטגוריה:ביבליוגרפים ישראלים
קטגוריה:אנשי העלייה החמישית
קטגוריה:בוגרי בית המדרש לרבנים בברלין
קטגוריה:בוגרי אוניברסיטת הומבולדט של ברלין
קטגוריה:בוגרי אוניברסיטת גטינגן
קטגוריה:יהודים הקבורים בבית הקברות סנהדריה
קטגוריה:סגל מכללת ליפשיץ
קטגוריה:יהודים בצבא הגרמני במלחמת העולם הראשונה
קטגוריה:ישראלים שנולדו ב-1890
קטגוריה:ישראלים שנפטרו ב-1962
נבחרת גביע בילי ג'ין קינג של קנדה

**נבחרת גביע בילי ג'ין קינג של קנדה** היא נבחרת הטניס של קנדה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1964. הנבחרת ניצחה בתחרות 2023

נכון לשנת 2025 שיחקה קנדה מאז תחילת השתתפותה בגביע הפדרציה/בילי ג'ין קינג 187 משחקים בינלאומיים, בהם ניצחה 112 פעמים.

## הישגי הנבחרת

## קישורים חיצוניים
* 
* נבחרת טניס הנשים של קנדה - דף הנבחרת מאתר גביע בילי ג'ין קינג

## הערות שוליים

קנדה
טניס
קטגוריה:קנדה: טניס
מוריס נומד

**מוריס נומד** (באנגלית: **Morris Nomad**) היא מכונית משפחתית, אשר יוצרה על ידי יצרנית המכוניות (British Motor Corporation" (Australia" האוסטרלית, בין השנים 1969–1972.

דגם ה-"מוריס נומד" התבסס על דגם "מוריס 1,500 סדאן" (BMC ADO16), שיוצר בבריטניה על ידי חברת המכוניות "British Motor Corporation Limited (BMC) 1963-1968" ו-"British Leyland 1968-1974".

סך הכול יוצרו 24,931 יחידות.

## דגמי "מוריס נומד"

* מוריס 1300 (4 דלתות) (תאוצה 0-100 קמ"ש היא 22 שניות)
* מוריס 1500 (4 דלתות)
* מוריס 1500 סלון (5 דלתות, יוצר מיוני 1969) (תאוצה 0-100 קמ"ש היא 15.9 שניות)

## תמונות

קובץ:1971 Morris 1500 Nomad (21125377822).jpg| מוריס נומד, 1500, שנת 1971
קובץ:1971 Morris 1500 Nomad (20947639828).jpg | מוריס נומד, 1500, שנת 1971
קובץ:Morris 1500 Nomad (16120119126).jpg | מוריס נומד, 1500
קובץ:1971 Morris 1500 Nomad (20947617488).jpg | מוריס נומד, 1500, שנת 1971
קובץ:1970 Morris Nomad Hatchback (13673400295).jpg | מוריס נומד, 1500, שנת 1970
קובץ:Morris 1500 Nomad (15959819869).jpg | לוגו מוריס נומד
קובץ:Morris Nomad (rear).jpg | מוריס נומד, 1500
קובץ:Morris 1500 Nomad (16145915945).jpg | מוריס נומד



## ראו גם
* אוסטין 1100
* מוריס אוקספורד MO
* מוריס מייג'ור

## לקריאה נוספת
* מוריס נומד - מפרט (automobile-catalog.com/make/morris_australia/nomad)
* מוריס נומד - אוסטרליה (wolseleycarclubofnsw/home/bmc-leyland-s-australian-cars/morris-1500-and-nomad)

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1969
קטגוריה:כלי רכב המיוצרים באוסטרליה
נומד